Franz Ferdinand

Οι **Franz Ferdinand** είναι σκωτσέζικο ροκ συγκρότημα που δημιουργήθηκε στη Γλασκώβη το 2002. Αρχικά αποτελούταν από τους Άλεξ Καπράνος, Νικ ΜακΚάρθι, Μπομπ Χάρντι και Πολ Τόμσον. Τον επόμενο χρόνο, μετά την αποχώρηση του ΜακΚάρθι, το 2017, εντάχθηκαν στο συγκρότημα ο Τζούλιαν Κόρι και ο Ντίνο Μπαρντό, ενώ η Όντρεϊ Τέιτ έγινε μέλος μετά την αποχώρηση του Τόμσον το 2021. Το συγκρότημα είναι ένα από τα πιο δημοφιλή στο είδος της post-punk revival, ενώ έχουν προταθεί για πολλά Βραβεία Grammy και έχουν λάβει δύο Βραβεία BRIT. Άλλα είδη στα οποία συγκαταλέγεται μουσικά το συγκρότημα είναι τα Indie Rock, Dance-Punk, New Wave, Art Rock, Indietronica .

## Ιστορία

### Σχηματισμός (2001-2003)
Τα μέλη του συγκροτήματος έπαιξαν σε διάφορα συγκροτήματα κατά τη διάρκεια της δεκαετίας του 1990, συμπεριλαμβανομένων των The Karelia, Yummy Fur, 10p Invaders και Embryo. Ο Άλεξ Καπράνος και ο Πολ Τόμσον γνωρίστηκαν σε ένα πάρτι, άρχισαν μια στενή φιλία και έπαιξαν μαζί στους Yummy Fur, ενώ στη συνέχεια συνεργάστηκαν για να γράψουν τραγούδια. Περίπου την ίδια εποχή, ο Καπράνος έμαθε στον φίλο του Μπομπ Χάρντι πώς να παίζει μπάσο, αφού του δόθηκε μια μπάσο κιθάρα από τον Mick Cooke των Belle & Sebastian. Το 2001 ο Καπράνος γνώρισε τον ρυθμικό κιθαρίστα Νικ ΜακΚάρθι, ο οποίος είχε επιστρέψει στη Σκωτία μετά από σπουδές τζαζ μπάσου στη Γερμανία.μικρογραφία|Το λογότυπο του συγκροτήματος.

Μόλις τα μέλη ενώθηκαν, κατέληξαν στο όνομα **Franz Ferdinand** για το συγκρότημά τους. Το όνομα ήταν αρχικά εμπνευσμένο από ένα άλογο κούρσας που ονομαζόταν Αρχιδούκας Φερδινάνδος. Αφού είδαν το άλογο να κερδίζει το Northumberland Plate το 2001, το συγκρότημα άρχισε να συζητά για τον Αρχιδούκα Φραγκίσκο Φερδινάνδο και σκέφτηκαν ότι θα ήταν ένα καλό όνομα για το συγκρότημα λόγω της αλληγορίας του ονόματος και των συνεπειών του θανάτου του Αρχιδούκα: η δολοφονία του ήταν ένας σημαντικός παράγοντας στην πορεία προς τον Α' Παγκόσμιο Πόλεμο. Σε μια συνέντευξη, ο Χάρντι θυμήθηκε ότι "κυρίως μας άρεσε ο τρόπος που ακούγεται. Μας άρεσε η αλληγορία". Ο Καπράνος συνέχισε, λέγοντας ότι "ήταν επίσης μια απίστευτη φιγούρα. Η ζωή του, ή τουλάχιστον το τέλος της, ήταν ο καταλύτης για την πλήρη μεταμόρφωση του κόσμου και αυτό θέλουμε να είναι η μουσική μας. Αλλά δεν θέλω να υπέρ-διανοηθώ το θέμα του ονόματος. Βασικά ένα όνομα πρέπει απλά να ακούγεται καλά ... όπως η μουσική". Ο Τόμσον κατέληξε λέγοντας: "Μου αρέσει η ιδέα ότι, αν γίνουμε δημοφιλείς, ίσως οι λέξεις Franz Ferdinand κάνουν τους ανθρώπους να σκέφτονται το συγκρότημα αντί για την ιστορική προσωπικότητα".

## Μέλη

### Τρέχοντα μέλη

* Άλεξ Καπράνος - φωνητικά, κιθάρα (2002-σήμερα), πλήκτρα, πιάνο (2005 - σήμερα)

* Μπομπ Χάρντι- μπάσο, κρουστά (2002-σήμερα) ,δεύτερα φωνητικά (2002-2008)

* Τζούλιαν Κόρι - πλήκτρα, συνθεσάιζερ, lead κιθάρα, δεύτερα φωνητικά (2017- σήμερα)
* Ντίνο Μπαρντό, - ρυθμική κιθάρα, δεύτερα φωνητικά (2017- σήμερα)

* Όντρεϊ Τέιτ - τύμπανα, κρουστά (2021- σήμερα)

### Πρώην μέλη

* Νικ ΜακΚάρθι - ρυθμική κιθάρα, πλήκτρα, συνθεσάιζερ, πιάνο, δεύτερα και περιστασιακά φωνητικά (2002-2016)

* Πολ Τόμσον - τύμπανα, κρουστά, δεύτερα και περιστασιακά φωνητικά (2002-2021)

## Δισκογραφία

* *Franz Ferdinand* (2004)
* *You Could Have It So Much Better (2005)*
* *Tonight: Franz Ferdinand* (2009)
* *Right Thoughts, Right Words, Right Action* (2013)
* *Alway Ascending* (2018)
* *The Human Fear* (2025)

## Παραπομπές


Κατηγορία:Σκωτσέζικα rock συγκροτήματα
Κατηγορία:Βρετανικά indie rock συγκροτήματα
Κατηγορία:Βραβευμένοι με Brit
Κατηγορία:Νικητές NME Awards